
Martfű Város Polgármesterétől

T Á J É K O Z T A T Ó

A Képviselő-testület két ülése közötti eseményekről, a tett intézkedésekről

A Képviselő-testület két ülése között eltelt időszak fontosabb eseményeiről, a tett intézkedésekről az alábbiakban adok tájékoztatást:

I.
A testület két ülése között tett fontosabb intézkedések 
Február 13-án : A Tiszamenti Regionális Vízmű igazgatójával, Rácz Attila Úrral folytattunk megbeszélést új víziközmű törvény szabályozásáról, a várható átalakulási lépésekről. 

Február 20-án: Jegyző Asszonnyal együtt a Tiszaföldvári Tűzoltó Köztestület Közgyűlésén vettünk részt, melynek fő napirendje a 2012. évi működés anyagi támogatása volt. 

Február 29-én: Az Alkotmánybíróság által szervezett szakmai napon vettünk részt Jegyző Asszonnyal együtt, ahol az eljárással kapcsolatos új szabályozásokat ismertették. 
2012. március 1-jén Jász-Nagykun-Szolnok Szakképzés-szervezési Társulás Társulási Tanács ülésezett, amelyen Rágyanszky István önkormányzati képviselő volt jelen. 

Az ülésen részt vett a megyei kormányhivatal három tisztségviselője. 

Az ülés a beterjesztett napirend szerint folyt.
Elhangzott, milyen sok feladat megvalósítása történik a következő hónapokban, sok, még nyitott kérdéssel, bizonytalansággal: a 2012. év a nagy átalakulás éve, a jövő naptári évtől a szakképzés fenntartója maga az állam, a megyei irányító szerv a Kormányhivatal részeként január 1-jén megalakult Jász-Nagykun-Szolnok Megyei Intézményfenntartó Központ. (A MIK a megyei önkormányzattól 23 intézményt vett át. Az átvétel 15 megyei települést érint -Szolnokon 7, Jászapátiban és Törökszentmiklóson 2-2 és  12 településen egy-egy intézmény-, 1981 munkavállalót és 7361 ellátottat. A MIK idei költségvetése, 6,8 milliárd Ft.) 

A Társulati Tanácsülésen 

1. elfogadták a szervezet 2012 évi költségvetését, az ellenőrző bizottság véleményét figyelembe véve: a 2.sz. melléklet szerint

2. elfogadták a módosították Társulás működéséről szóló megállapodást, tekintettel a tavalyi év végével bekövetkezett változásokra (midőn a megyei fenntartású intézmények fenntartását az állam: a Kormányhivatal vette át, s több intézményt egyéb más fenntartó  -egyház- működtet a továbbiakban), valamint a szakfeladatok számozásának megváltozásából adódó változásokat, 

továbbá a felnőttképzésre, mint további tevékenységre vonatkozó módosításokat, amelyek a TISZK tevékenységi körének bővülését eredményezhetik.

Mindezeket a résztvevő települések önkormányzati képviselő-testületeinek is minősített többséggel kell elfogadniuk.  

3. Két település (Mezőtúr, Karcag) iskolája között szakképzési hozzájárulás megítéléséről született határozat

4. megtörtént a szervezet elnökségének megválasztása. Az új elnök Ferenczné Teleky Éva, (Szolnok) elnökhelyettesek Karcagi Nagy Zoltán (Kunság) és Tamás Zoltán (Jászság). 

Március 1-én: A martfűi művelődési központban rendezett fórumot az önkormányzat valamint a Jász-Nagykun-Szolnok Megyei Kormányhivatal Munkaügyi Központ Szolnoki Kirendeltség és Szolgáltató Központ. 

A fórumon Jász-Nagykun-Szolnok megye munkaerő-piaci helyzetéről, a 2012. évi foglalkoztatáspolitikai célokról, a mikro-, kis- és középvállalkozások munkahelyteremtő beruházásának támogatásáról (NFA-2012-KKV), az átmenetileg nehéz gazdálkodási helyzetbe került vállalkozások részére biztosított munkahelymegőrző támogatásról, a TÁMOP 1.1.2. program a foglalkoztatást elősegítő támogatási formáiról illetőleg az egyéb támogatási lehetőségekről tartott tájékoztatót Csanádi Csaba, a munkaügyi kirendeltség és szolgáltató központ vezetője. Akár ezeknek a pályázatoknak a megírásához is díjmentesen pályázatírót biztosít a vállalkozók rendelkezésére az önkormányzat. A vállalkozóknak ha tudják vállalni a pályázati feltételeket, akkor ez a legjobb forma, amellyel a foglalkoztatást növelni tudják..
2012. március 1-jén Vállalkozói Fórum megtartására került az Önkormányzat és a J. N. Szolnok Megyei Munkaügyi Központ Szolnoki Kirendeltsége szervezésében. A fórumon elsősorban a mikro-, kis- és középvállalkozások pályázati, foglalkoztatási lehetőségeiről kaptak tájékoztatást a részt vevők. A programon Gonda Istvánné a Foglalkoztatási Albizottság elnöke, Hegedűsné Blaskó Anikó irodavezető, Fazekas Enikő Diána gyakornok vettek részt.
Március 6-án: a Jász-Nagykun-Szolnok Megyei Közútkezelő KHT igazgatójával, Kovács Károly Úrral folytattunk megbeszélést, melynek során egyeztettük a Rákóczi út felújításának kérdését, a Szolnoki úti buszmegállók öblözeteinek helyreállítását, kiépítését, valamint a Tiszai gáton kerékpárút építésének lehetőségét. 

Március 9-én: a Bata szobor terveinek Képző- és Iparművészeti Lektorátus által szervezett zsűrizésén vettünk részt. A művészekből álló zsűri megvalósításra alkalmasnak ítélte a terveket. 

Március 12-én: 14 órakor Szolnokon a Megyeházán került sor Katasztrófavédelmi előadásra, ahol az aktuális jogszabályi változásokat ismertették az előadók. Ezen az előadáson vett részt Pápai János kollégánk. 

Március 13-án: a Jász-Nagykun-Szolnok Megyei Katasztrófavédelmi Igazgatóság vezetőivel folytattunk megbeszélést az aktuális feladatokról. 
Március 14-én: a Hilfswerk Hungary Alapítvány vezetőjével tárgyaltunk a tervezett szociális beruházások megvalósításának előkészítéséről. 

Március 21-én: a víziközművek működtetésének jövőbeni lehetséges szervezeti keretiről szóló tanácskozáson vett részét a jegyző, melynek folytatásaként 

március 23-án a polgármesterek tanácskoztak ugyanerről a kérdésről Törökszentmiklóson.

Március 23-án Dr. Kiss Edit polgármester a városi civil szervezetek képviselőivel, az Oktatási, Művelődési, Sport, Civil és Egyházi Kapcsolatok Bizottsággal, valamint az önkormányzati intézmények vezetőivel közösen egyeztette elsősorban a  „Három szombat” program és a Május 1-i városi rendezvény szervezési feladatait, valamint a későbbiekben lebonyolítandó önkormányzati programok rendelkezésre álló információit. 

Március 27-én a hivatalunk tanácskozó termében a Szolnoki Kistérség Többcélú Társulása Gyermekjóléti és Szociális Szolgáltató Központ szervezésében Gyermekvédelmi Tanácskozásra került sor, melyen Herczegné Horváth Eszter irodavezető részt vett. A tanácskozáson a 2011. évben végzett gyermekvédelmi munkáról, a jelzőrendszer éves tevékenységének értékeléséről volt szó, valamint a tapasztalatok összegzésére és a feladat meghatározásra is sor került. 
Március 29-én: Kunszentmártonban - a IV. tengely célterületeire pályázatot benyújtott ügyfelei és pályázatíró munkatársai részére - a LEADER Programiroda által szervezett tájékoztatón vett részt Stoica-Bodor Éva kolléganő.

Március 30-án: a Körös-Tisza Menti Önkormányzatok Hulladék rekultivációs Társulása soron következő ülésén vett részt Stoica-Bodor Éva kolléganőnk Kunszentmártonban, ahol a Társulás a következő napirendeket tárgyalta:

· 2012. közbeszerzési tervének elfogadása

· közbeszerzési szabályzatának felülvizsgálata, 

· a Társulás és Öcsöd Nagyközség Önkormányzata közötti gazdasági megállapodás jóváhagyása voltak a megbeszélt napirendi pontok. 

Március 29-31-ig: a Comenius Együttműködések projekt kapcsán a Román partner Település, Targovista delegációja látogatott el városunkba.
Április 5-én: Településfejlesztési és Településrendezési Konferencián vettem részt Alpolgármester Úrral és Pápai János kollégával Nyíregyházán. 
II.

A két ülés közötti időszakban végzett bizottsági tevékenységről
Egészségügyi, Foglalkoztatási és Szociális Bizottság: 
2012. március 6-án  Döntés átruházott hatáskörben (zárt ülésen)
2012. március 29-én 
1. Előterjesztés a Május 1. úti óvoda felújítására benyújtandó pályázatról. (Szóbeli)

Előterjesztő: dr. Kiss Edit polgármester

2.    Előterjesztés az önkormányzati intézményekben fizetendő térítési díjak megállapításáról.

Előterjesztő: dr. Kiss Edit polgármester

2012. április 03-án: Döntés átruházott hatáskörben (zárt ülésen)
2012. április 17-én:  Döntés átruházott hatáskörben (zárt ülésen)
A Pénzügyi, Ügyrendi és Városfejlesztési Bizottság, Városfejlesztési, Környezetvédelmi és Turisztikai Albizottság:

2012. március 5-én ülésezett és az alábbi napirendeket tárgyalta meg: 
3. Előterjesztés a településrendezési terv módosításáról. 

4. Előterjesztés Martfű Város Önkormányzata vagyonáról és vagyongazdálkodásáról szóló rendeletről, valamint az önkormányzat közép-  és hosszú távú vagyongazdálkodási tervének elkészítéséről. 

5. Előterjesztés a Szolnoki Kistérség Többcélú Társulás Társulási Megállapodásának módosításáról.

6. Előterjesztés Martfű Város Önkormányzata 2012. évi összesített közbeszerzési tervéről.
2012. március 29-én ülésezett és az alábbi napirendeket tárgyalta meg: 
1. Előterjesztés a Május 1. úti óvoda felújítására benyújtandó pályázatról. 

2. Előterjesztés a „Szép környezet” cím alapításáról szóló rendelet-tervezetről.

3. Előterjesztés az önkormányzati intézményekben fizetendő térítési díjak megállapításáról.

4. Előterjesztés a Jász-Nagykun-Szolnok Megyei Katasztrófavédelmi Igazgatósággal kötendő támogatási megállapodás jóváhagyásáról. 

5. Előterjesztés a víziközmű-szolgáltatás megszervezéséről.

6. Javaslat az önkormányzat 2012. évi pénzügyi terve felhalmozási feladatainak rangsorolására. 

 Az Oktatási, Művelődési, Sport, Civil és Egyházi Kapcsolatok Bizottsága:

Nem ülésezett ezen időszak alatt.
Az átruházott hatáskörben hozott döntések a jegyzőkönyvvezetőnél bármikor megtekinthetők. 

III.

A megjelent fontosabb jogszabályok:
21/2012.(II.29.) Kormányrendelet egyes gyermekvédelmi és családtámogatási tárgyú kormányrendeletek módosításáról. 
4/2012.(III.01.) BM rendelet önkormányzati feladatellátást szolgáló fejlesztésekhez kapcsolódó támogatások igénybevételének részletes szabályairól. 

29/2012.(III.07.) Kormányrendelet a közszolgálati tisztviselők képesítési előírásairól. 

30/2012.(III.07.) Kormányrendelet a közszolgálati köztisztviselők munka- és pihenőidejéről, az igazgatási szünetről, a közszolgálati tisztviselők és a munkáltatót terhelő egyes kötelezettségekről, valamint a távmunka végzésről. 
31/2012.(III.07.) Kormányrendelet a közszolgálati tisztviselőkkel szembeni fegyelmi eljárásról.

45/2012.(III.20.) Kormányrendelet a közszolgálati tisztviselők személyi irataira, a munkaügyi nyilvántartásra, valamint a tartalékállományra vonatkozó egyes szabályokról. 

2012. évi XVI. törvény a devizakölcsönök törlesztési árfolyamának rögzítéséről és a lakóingatlanok kényszerértékesítésének rendjéről szóló 2011. évi LXXV. törvény módosításáról. 

47/2012.(III.28.) Kormányrendelet az egészségügyi szolgáltatások Egészségbiztosítási Alapból történő finanszírozásának részletes szabályairól szóló 43/1999.(III.03.) Kormányrendelet módosításáról. 

48/2012.(III.28.) Kormányrendelet a települési hulladék kezelési közszolgáltatási díj megállapításának részletes szakmai szabályairól szóló 64/2008.(III.28.) Kormányrendelet módosításáról. 
2012. évi XVII. tv. egyes közpénzügyi tárgyú törvényeknek az államháztartás önkormányzati alrendszerét érintő módosításáról, és ezek más törvénnyel való összhangjának biztosításáról. 
56/2012.(III.30.) Kormányrendelet  az egyes közpénzügyi tárgyú kormányrendeleteknek az államháztartás önkormányzati alrendszerét érintő módosításáról. 

57/2012.(III.30.) Kormányrendelet a devizakölcsönök törlesztési árfolyamának rögzítését érintő megtérítésről és a közszférában dolgozók támogatásáról. 
59/2012.(III.30.) Kormányrendelet az oktatási igazolványokról szóló 362/2011.(XII.30.) Kormányrendelet módosításáról. 

60/2012.(III.30.) Kormányrendelet egyes nyugdíjbiztosítási és szociális tárgyú kormányrendeletek módosításáról. 

61/2012.(III.30.) egyes kormányrendeleteknek a súlyos mozgáskorlátozott személyek közlekedőképességének vizsgálatával összefüggő módosításáról. 

2012. évi XXVIII. tv. a hulladékgazdálkodásról szóló tv. módosításáról. 

2012. évi XXIX. tv. a helyi adókról szóló 1990. évi C. tv. módosításáról.

22/2012.(IV.11.) NEFMI rendelet az állami sportcélú támogatások felhasználásáról és elosztásáról.

Kérem tájékoztatóm tudomásul vételét. 

Martfű, 2012. április 18.

                                                                                           dr. Kiss Edit 

                                                                                           polgármester 

A tájékoztatót látta:   Balogh Edith 

címzetes főjegyző 

A tájékoztatót készítette:  Körmendi Andrásné 

főelőadó 
1

